Freetown: Jaagorɓe e Toɗɗaaɓe Fow na Huli Gootum
Ɓulli kelɗuɗi ɓadiiɗi e Hooreejo Ernest Bai Koroma (EBK) humpitii men wonde hay gooto e toɗɗaaɓe maa Jaagorɓe waawaa mantoraade hannde wiigol kañum meemetaake, maa gollal mum na daɗi oo saa’i.
Ɓe wii ngen nagge mooleteenge alaa, ronkoowe ɓorteede ɓoggol ittee ka nge saananoo ɗon.
Tippude e ɗin ɓulli, Hooreejo on na eɓɓi waɗude dimmbannde mawnde e nder ɗowgu makko ngun fuɗɗude e nduu lewru 23 nuwambar 2013; ko nden ñannde timmata hitaande gila o suɓaa ɗiɗaɓum wonde hooreejo Sarlon.
Fewndo nii jaagorɓe e toɗɗaaɓe hooreejo on fow na puttini gite kulol itteede darnde mum lomtiniree woɓɓe. Elle (ehille) hooreejo on na fonndi hollugol fow wonde ko kanko yimɓe ɓen suɓi ardagol ɗum ngam ɓanndinande fow himo waawi wallirde ɓe ardungal kelɗungal wondungal e nafoore.
Dimmbannde nden na jogori meemude fow Jaagorɓe tawti toɗɗaaɓe gollugol ka State House (Galle Laamu). Ɗum wa’oyay wa nduluuru ndu accaali hay huunde ɓaawo nde ndu wifi.
Haa jooni EBK na yiɗaa na teddinaa, kono e hoore ɗum fow yimɓe ɗuuɗuɓe na wullitaade sabu saɗugol taransipooru laamu, ɗuuɗugol ɗate bonɗe, cogguuji jannde saɗtuɗi, anngal walla soynde (waasde) ñawndorɗe kelɗuɗe hay to laamorde Freetown, anngal yaasi deeƴuki, ɗuuɗude masiibooji, haa e anngal golle wonande sewɓe “youth” e ngeenaari maa cottaari saakitiindi e gollirɗe laamu ngun.
Fensitooɓe wii wonde si ɗee mette jantaaɗe dow ɗoo ndaaranaaka fehre ko ɓuri yaawude, innde moƴƴere e giggol ko yimɓe ɓen joganii EBK fuɗɗoto ustagol, ɗum kadi adday yangol fedde All People’s Congress (APC) maa Kawral Yimɓe Fow (KYF).
Fewndo ɗoo kala ko nanu-ɗon ko haala; kono-le jaagorɓe e toɗɗaaɓe kañum na maayi kulol itteede e darnde mum janngo.
fuutamedia.com
Iwdi: Awareness Times
:.peeral.com
http://fuutamedia.com/ecrire/?exec=configurer_identite
hamada
Wallifiiɓe
- AZIZ Heblanto ko wayylude tugnorgal leydi muritani
- RAPER fede _AWLAD LEBLAD HAMADA jenunoɗo AZIZ yallti kasso
- Lannda ablay wad inna hebbla kerim wad ngam woteji 2017 E ñinŋore windere fade e senegal
- موريتانيا هل بدأ عزيز موسم تحرير السجناء ؟؟؟
- الدور السياسي لطبقة العبيد في مجتمع الفلان سدنة الحكام وأبواق السلطان
- [...]
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn cat_Latn eng_Latn wol_Latn fur_Latn hau_Latn fuv_Latn fuv_Latn hau_Latn fuv_Latn ara_Arab ara_Arab unk